als_Latn dik_Latn ron_Latn
Zyra e Tempus në Tiranë bashkëpunim me Universitetin Aleksander Moisiu Durrës
Ditën e Premte më datë 17 Maj, në ambientet e Universitetit “Aleksandër Moisiu” Durrës, u zhvillua seminari me temë: “Forcimi i Lidhjeve Ndërmjet Universiteteve dhe Bizneseve”. Ky seminar u organizua nga Zyra e Tempus në Tiranë në bashkëpunim me UAMD-në.
Të ftuar në këtë takim ishin: Rektori i Universitetit “A. Moisiu”, Prof. Dr. Mit’hat Mema, Ministri i Arsimit dhe Shkencës Prof. Dr. Myqerem Tafaj, Znj. Edit Dibra, Koordinatore Rajonale e Tempus, si edhe përfaqësues të bizneseve e bankave.
Në fjalën e tij Rektori i Universitetit “A. Moisiu”, duke falenderuar Ministrin Tafaj, Znj. Edit Dibra e të gjithë të pranishmit, citoi se: “Lidhje të tilla ndërmjet universiteteve dhe bizneseve duhen inkurajuar”.
Ministri i Arsimit dhe Shkencës Prof. Dr. Myqerem Tafaj, falenderoi në fjalën e tij, Rektorin Prof. Dr. Mit’hat Mema, dhe përgëzoi për temën në kuadër të programeve Tempus. “Prioritet i Arsimit të Lartë në Shqipëri mbetet orientimi sa më i mirë i studimeve universitare drejt tregut të punës”, citoi Ministri Tafaj.
Gjatë këtij seminari referuan dhe Prof. Emil Lamani ( UPT ), Doc. Vladimir Muka, Dekan i Fastip, si dhe Doc. Lindita Mukli (UAMD).
als_Latn als_Latn als_Latn als_Latn als_Latn als_Latn